Document ID: 32009R0549

KOMISIJAS REGULA (EK) Nr. 549/2009
(2009. gada 24. jūnijs)
par grozījumiem Regulā (EK) Nr. 214/2001, ar ko nosaka sīki izstrādātus noteikumus Padomes Regulas (EK) Nr. 1255/1999 piemērošanai attiecībā uz intervenci sausā vājpiena pulvera tirgū
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 43. panta d) apakšpunktu saistībā ar tās 4. pantu,
tā kā:
(1)
Regulas (EK) Nr. 1234/2007 10. panta 1. punkta f) apakšpunktā paredzēta valsts intervence attiecībā uz vājpiena pulveri.
(2)
Komisijas Regulā (EK) Nr. 214/2001 (2) ir noteikti sīki izstrādāti noteikumi attiecībā uz valsts intervenci vājpiena pulvera tirgū.
(3)
Ņemot vērā pašreizējo un paredzamo situāciju tirgū, ko raksturo zemas piena produktu un jo sevišķi vājpiena pulvera cenas, apvienojumā ar grūtībām saņemt komerckredītus normālai piensaimniecības darbībai, ir lietderīgi saīsināt termiņu, kādā jāveic maksājumi par intervencē pārdoto vājpiena pulveri. Tāpēc pašreizējais maksājuma termiņš 120-140 dienu jāsaīsina līdz 45-65 dienām, tādējādi saskaņojot visus maksājuma termiņus intervences produktiem piensaimniecības nozarē.
(4)
Tādēļ attiecīgi jāgroza Regula (EK) Nr. 214/2001.
(5)
Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
IR PIEŅĒMUSI ŠO REGULU.
1. pants
Regulu (EK) Nr. 214/2001 groza šādi.
1.
Regulas 8. pantu aizstāj ar šādu tekstu:
“8. pants
Intervences aģentūra samaksā par pārņemto vājpiena pulveri laikā starp 45. un 65. dienu pēc pārņemšanas ar noteikumu, ka ir apstiprināta atbilstība 2. pantā noteiktajām prasībām.”
2.
Regulas 20. panta 1. punktu aizstāj ar šādu tekstu.
“1. Laikā starp 45. un 65. dienu pēc vājpiena pulvera pārņemšanas intervences aģentūra samaksā izraudzītajam pretendentam cenu, kas norādīta tā piedāvājumā saskaņā ar 15. panta 2. punkta c) apakšpunktu, ar noteikumu, ka ir apstiprināta atbilstība 2. panta 1., 2., 3., 5., 6. un 7. punktam un 15. panta 3. punkta a) apakšpunktam.”
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
To piemēro konkursiem, kuru termiņš, kas noteikts Regulas (EK) Nr. 214/2001 14. panta 2. punktā, ir pēc šīs regulas spēkā stāšanās dienas.
Šī regula uzliek saistības kopumā un ir tieši piemērojama visās dalībvalstīs.
Briselē, 2009. gada 24. jūnijā

Labels: 3
17
6